**Nordean digitaalinen valtakirja koskien maksuliikepalveluiden avaamista ja muutoksia**

Nordean digitaalinen valtakirja täytetään osoitteessa

https://www.nordea.fi/yritysasiakkaat/palvelumme/verkko-mobiilipalvelut/valtakirja.html

Valtakirjaan täydennetään valtuuttavan yrityksen ja valtuutetun välittäjän tiedot sekä valitaan avattavat maksuliikepalvelut. Valtakirjan voi täyttää joko yrityksen edustaja tai esim. valtuutettava tilitoimisto.

Digitaalinen valtakirja ja sopimukset lähetetään yrityksen edustajalle allekirjoitettavaksi Nordean Yrityksen Asiakirjat -palveluun noin viiden pankkipäivän kuluessa. Pankki ilmoittaa tekstiviestitse, kun asiakirjat ovat saapuneet allekirjoitettavaksi. Yrityksen edustajalla on oltava valtuuttavan yrityksen nimenkirjoitusoikeus.

Huomioithan nämä:

* Digitaalinen valtakirja soveltuu vain yhtiömuodoille OY, TMI, AY ja KY.
* Rekisteröidyt yhdistykset, säätiöt ja taloyhtiöt voivat täyttää Procountorin ohjekirjan sivulla olevan Nordean PDF -lomakkeen ja välittää sen sähköpostitse pankkiin.
* Digitaalisella valtakirjalla ei voida aktivoida valuuttamaksuja, joten mikäli sinun tulisi aktivoida myös ulkomaanmaksut Procountoriin (mahdollistaa muussa kuin EUR-valuutassa ja/tai SEPAalueen ulkopuolelle tehtävät maksut), täytä Procountorin ohjekirjan sivulla oleva Nordean PDF lomake ja välitä se sähköpostitse pankkiin.

**Lomakkeen täyttöohjeet:**

**Valtuuttaja -osio**

* **Yrityksen nimi, Y-tunnus, yhteyshenkilön nimi, matkapuhelinnumero ja sähköpostiosoite** Syötä valtuuttavan yrityksen tiedot. Valtakirja soveltuu vain yhtiömuodoille OY, TMI, AY ja KY. Nordea lähettää viestin maksuliikesopimusten allekirjoittamisesta syöttämääsi matkapuhelinnumeroon. **Valtuutettu välittäjä -osio**
* **Valtuutetun välittäjän nimi**

Valtuutettu välittäjä on Accountor Finago Oy ja

* **Y-tunnus**

Accountor Finagon y-tunnus 0836922–4

* **Yhteyshenkilö, puhelinnumero, sähköpostiosoite**

Kenttiin voidaan kirjoittaa yrityksen tilitoimiston tiedot

* **Aineiston välityskanava** Valitse Web Service
* **Sopimusnumero**

Uusissa sopimuksissa numero on 1133534401510.

Mikäli Nordean kanssa on jo tehty pankkiyhteysvaltuutus esimerkiksi aiempien pankkiyhteyksien avaamisen yhteydessä, on pankkiyhteyksien muutoksessa tehtävä uusi pankkiyhteysvaltuutus käyttäen vanhaa WS numeroa.

* **Kanavan omistaja, jos eri kuin tilitoimisto** Kenttä jätetään tyhjäksi.

**Palvelut ja käyttöönotto -osio**

* **Kuinka monta tiliä valtakirja koskee?**

Voit valita enintään kolme tiliä. Syötä yrityksen tilinumero IBAN-muodossa.

Palvelumaksujen veloitustiliksi syötä se pankkitilinumero, jolta halutaan pankin veloittavan palvelumaksut.

**Palvelut, joita valtuutetulla välittäjällä on oikeus hoitaa:**

* **Yrityksen maksut -palvelu** o Valinnasta rastitetaan ne aineistotyypit, joita Procountorin kautta on tarkoitus pystyä tekemään.
	+ Jätä palvelutunnus kenttä tyhjäksi.
	+ Aineistotyyppi Maksut mahdollistaa tilisiirto -maksut ja Aineistotyyppi Palkat mahdollistaa palkanmaksutavat.
	+ Palautteet kohtaan tulee valita **Vain hylätyt**, mikä tarkoittaa, että pankki ilmoittaa Accountor Finago Oy:lle mahdollisista hylätyistä maksuista ja Accountor Finago välittää tiedon maksun tehneelle yritykselle.
	+ Valuuttamaksuja ei ole mahdollista ottaa käyttöön sähköisellä lomakkeella.

* **Konekielinen tiliote**

Valitse muodoksi TITO ja Jaksotukseen valitse haluttu tiliotteen noutoväli. Suositeltavaa on valita päivätiliote, jotta maksutapahtumat ovat Procountorissa ajan tasalla.

* **Saapuvat viitemaksut**

Valitse KTL Muoto, mikäli tarkoitus on vastaanottaa pankista saapuvien viitemaksujen erittelyt. Jotta saapuvat maksut voivat kohdistua myyntilaskuille, edellyttää tämä, että viitemaksut tulevat eriteltyinä pankista.

* **Saldo – ja tapahtumaote**

Mahdollistaa [pankkitilin reaaliaikaisen saldokyselyn](https://procountor.finago.com/hc/fi/articles/4402888885137-Ajantasasaldo) Procountorissa. Edellyttää myös palvelun aktivoinnin erikseen Procountorissa.

* **Verkkolaskut** (Operaattori Nordea, operaattoritunnus NDEAFIHH)

Jos haluat pankin omat verkkolaskuosoitteet käyttöösi (Jos pankin osoitteiden sijaan otetaan Procountorin kautta käyttöön OpusCapitan operoimat verkkolaskuosoitteet, ei kohtaa tule rastittaa).

* **Tilinpäätösaineistot eräsiirrossa** ei oteta käyttöön.

**Palveluiden käyttöönotto**

* Syötä toivottu ajankohta käyttöönotolle. Syötä päiväys, josta alkaen maksuliikepalveluiden on tarkoitus olla kytkettynä Procountoriin.

**Aikaisemmin valtuutetut välittäjät poistetaan kaikista palveluista. Jos jokin palvelu jää kokonaan ilman välittäjää, saa palvelun lopettaa.**

* Valitse kyllä, mikäli maksuliikepalvelut on tarkoitus kytkeä pois jostain muusta ohjelmistosta, johon ne ovat aiemmin olleet liitettynä. Poisto aikaisintaan -kenttään syötetään päiväys, josta eteenpäin poiston halutaan astuvan voimaan. Tiedustelethan tähän liittyen tarvittaessa lisätietoja pankista.

Kun olet syöttänyt tarvittavat tiedot, voit siirtyä vahvistussivulle ja lähettää lomakkeen pankille käsiteltäväksi.